1794



Események

Határozott dátumú események 
 március 12. – Tadeusz Kościuszko vezetésével felkelés tör ki az orosz megszállás ellen és a nagy szejm által megalkotott Május 3-i Alkotmány védelméért.
 április 4. – A racławicei csatában a lengyel felkelők legyőzik az orosz csapatokat.
 április 29. – Az orosz csapatok kivonulnak Varsóból.
 június 10. – A francia konvent „prairial-i dekrétumai”, melyeknek köszönhetően a terror a tetőfokára hág.
 június 26. – A fleurusi csata a Jean-Baptiste Jourdan marsall vezette francia forradalmi csapatok győzelmével zárul.
 július 23. – Bécsben, az ottani jakobinus szervezkedés tagjaival együtt elfogják Martinovics Ignácot, a magyar jakobinus mozgalom vezérét.
 július 27. – Franciaországban a forradalmi naptár szerinti II. esztendő Hőség hava 9-én a Nemzeti Konvent végrehajtja a thermidori fordulatot, és radikálisan véget vetett a jakobinusok diktatúrájának.
 augusztus 13. – Martinovics Ignác részletes vallomást tesz, amiben feltárja a magyar jakobinus mozgalom szervezetét.
 augusztus 16. – Megkezdődik a magyar jakobinus mozgalom tagjainak letartóztatása Pesten és Budán. Ezen a napon Hajnóczy Józsefet, Laczkovics Jánost és Szentmarjay Ferencet tartóztatják le.
 október 10. – A maciejowicei csatában az orosz csapatok legyőzik a Tadeusz Kościuszko vezette lengyel hadakat.
 október 19. – Párizsban bezárják a Jakobinus klubot.
 november 28. – Németh János királyi jogügyi igazgató benyújtja a vádlevelet magyar jakobinusok perének fő vádlottai ellen.
 december 6. – Szuvorov tábornok elfoglalja Varsót.
 december 14. – Alsóregmecen felségsértés és hazaárulás vádjával letartóztatják Kazinczy Ferencet.
 december 15. – Megkezdődik a magyar jakobinusok pere Hajnóczy József kihallgatásával.

Határozatlan dátumú események 
 az év folyamán – Szekszárdon a barokk plébániatemplommá alakított bencés monostortemplom leég, a terület egyházi funkciója megszűnik.

Az év témái

1794 az irodalomban

1794 a tudományban 

 Philip Vaughan szabadalmaztatja a golyóscsapágyat.
 John Wilkinson feltalálja a kúpoló kemencét.

Születések 
 január 27. – Farkas János Chrysostom piarista rendi pap, tanár, költő († 1850)
 január 29. – François-Vincent Raspail francia kémikus, botanikus és politikus († 1878) 
 február 26. – Heinrich August Pierer német katonatiszt, könyvkiadó († 1850)
 március 14. – Bem József, az 1848–49-es szabadságharc tábornoka († 1850)
 április 6. – Andreas Räss, német egyházi író, püspök († 1887)
 április 28. – Jósika Miklós író († 1865)
 május 4. – Heinrich Boie német herpetológus († 1827)
 május 27. – Cornelius Vanderbilt amerikai üzletember, vasút- és hajómágnás († 1877)
 augusztus 9. – Achille Valenciennes francia zoológus († 1865)
 augusztus 15. – Elias Magnus Fries svéd botanikus, mikológus († 1878)
 október 23. – Csuha Antal katona, az 1848–49-es forradalom és szabadságharc honvédtábornoka († 1867)

Halálozások 

 január 16. – Edward Gibbon, brit történész (* 1737)
 március 24. – Jacques-René Hébert, a nagy francia forradalom egyik kiemelkedő politikusa, a Hegypárt képviselője (* 1757)
 április 5. – Fabre d’Églantine, francia vígjátékíró, költő és politikus (* 1750)
 április 5. – Georges Jacques Danton, a francia forradalom egyik kimagasló alakja (* 1759)
 április 5. – Camille Desmoulins, ügyvéd, újságíró, a Cordeliers klub egyik alapítója, a francia forradalom egyik kimagasló alakja (* 1760)
 április 22. – Chrétien-Guillaume de Lamoignon de Malesherbes, francia jogtudós és államférfi, XVI. Lajos ügyvédje (* 1721)
 április 27 – James Bruce skót utazó (* 1730)
 május 6. – Grassalkovich Antal, birodalmi herceg, Bodrog és Zólyom vármegye főispánja (* 1734)
 május 8. – Antoine Laurent de Lavoisier, francia kémikus (* 1743)
 július 23. – Alexandre de Beauharnais, francia arisztokrata, Beauharnais vikomtja, a francia királyi haderő tisztje, a forradalmi hadsereg tábornoka, majd a forradalmi Nemzetgyűlés elnöke (* 1760)
 július 25. – Friedrich von der Trenck, porosz lovassági katonatiszt, kalandor (* 1726)
 július 28. – Maximilien de Robespierre, ügyvéd, politikus, a jakobinus diktatúra vezéralakja (* 1758) 
 július 28. – Antoine de Saint-Just, francia forradalmár és politikus, a Konvent hegypárti képviselője, a jakobinus vezetők egyike, Robespierre közeli barátja és munkatársa (* 1767)
 július 28. – François Hanriot, a francia forradalom alatt a sans-culotte-ok egyik vezéralakja (* 1759)
 július 28. – Georges Couthon, a jakobinus diktatúra egyik vezetője (* 1755)
 október 20. – Carlowszky János, evangélikus kollégiumi igazgató, költő (* 1721)
 november 13. – Bánffy Farkas, magyar író (* ismeretlen)
 november 15. – Csődy Pál, szombathelyi nagyprépost (* 1717)
 november 28. – Friedrich Wilhelm von Steuben porosz származású katonatiszt, aki jelentős szerepet játszott az amerikai függetlenségi háborúban (* 1730)

Jegyzetek 

 
18. század